ილიაუნის ლიტერატურულ კლუბში: სერგეი დოვლატოვის წიგნის პრეზენტაცია
2016-06-23 19:00 (Asia/Dubai)
23 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი და გამომცემლობა „წიგნები ბათუმში“ გიწვევთ სერგეი დოვლატოვის რომანების – „ჩემოდანი“ და „უცხოელი ქალი“ – პრეზენტაციაზე. წიგნს მთარგმნელი ქეთი ჩართოლანი და რედაქტორი მარი კორინთელი წარადგენენ.
„უკვდავი ბიბლიოთეკის“ მეორე წიგნი საბჭოთა კავშირიდან აშშ-ში ემიგრირებული ლეგენდარული მწერლის, სერგეი დოვლატოვის, ორ რომანს – „ჩემოდანს“ და „უცხოელ ქალს“ აერთიანებს. ორივე რომანი ავტობიოგრაფიულია და შესანიშნავი იუმორითა და გონებამახვილობით მოგვითხრობს საბჭოთა კავშირის ინტელიგენციის ყოფას, ემიგრაციასა და შტატებში ცხოვრების თავისებურებებს. სახალისო და სევდიანი ისტორიები, იმედგაცრუების, სიყვარულის, სიძულვილის, ტერორისა და თავისუფლების გულწრფელად მოყოლილი ამბები, ცოცხალი, ნათელი პერსონაჟები რეალისტურად და შეულამაზებლად ასახავს 70-80-იანი წლების საბჭოთა ადამიანების ცხოვრებას. ყდის დიზაინის ავტორია ნატალია ავალიანი.
დრო: 23 ივნისი, 19:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

პროფესორ ლეილა კარიმის საჯარო ლექცია - რაოდენობრივი მონაცემები: კვლევის საკითხების შესატყვისობა კვლევის შესაბამის დიზაინთან
2016-06-24 17:00
24 ივნისს, 17:00 საათზე, ილიას სახელმწიფო უნივერსიტეტის E 207 აუდიტორიაში, IV სამეცნიერო კონფერენციის – „ჯანდაცვისა და დაზღვევის აქტუალური საკითხები“ – ფარგლებში, ჯანდაცვის და დაზღვევის სკოლის მოწვევით, ტრობეს უნივერსიტეტის საზოგადოებრივი ჯანდაცვის სკოლის (ავსტრალია) პროფესორი, ფსიქოლოგიისა და სტატისტიკის დოქტორი, ლეილა კარიმი, წაიკითხავს საჯარო ლექციას: „რაოდენობრივი მონაცემები: კვლევის საკითხების შესატყვისობა კვლევის შესაბამის დიზაინთან“.
მომხსენებლის შესახებ
პროფესორი ლეილა კარიმი მოღვაწეობს ტრობეს უნივერსიტეტის (ავსტრალია) საზოგადოებრივი ჯანდაცვის სკოლაში. მისი კვლევითი სფერო მოიცავს ორგანიზაციული ფსიქოლოგიის, საზოგადოებრივი ჯანმრთელობის, გამოყენებითი სტატისტიკისა და რაოდენობრივი კვლევის მეთოდების საკითხებს. საერთაშორისო რეფერირებად ჟურნალებში გამოქვეყნებული აქვს 40-მდე ნაშრომი.
2011 წლიდან იგი ილიას სახელმწიფო უნივერსიტეტის მოწვეული პროფესორია და რამდენიმე ლექცია აქვს ჩატარებული ჯანდაცვის პოლიტიკისა და მენეჯმენტის სამაგისტრო პროგრამის მაგისტრანტებთან.
მოხსენების ენა: ინგლისური
დრო: 24 ივნისი, 17:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურული კონკურსის ლაურეატის, ნანა ექვთიმიშვილის, საჯარო ლექცია: ტექსტი და სინამდვილე
2016-06-24 19:00
24 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ მწერალი და კინორეჟისორი, ილიაუნის 2016 წლის ლიტერატურული კონკურსის ლაურეატი, ნანა ექვთიმიშვილი, წაიკითხავს საჯარო ლექციას: ტექსტი და სინამდვილე. ის თავისი სადებიუტო რომანის, „მსხლების მინდორის“, შექმნის პროცესზე ისაუბრებს და განიხილავს, თუ რა კავშირი აქვს ტექსტს არსებულ რეალობასთან.
„მსხლების მინდორი“ 2015 წელს გამოცემული რომანია, რომელიც 1990-იან წლებში თბილისის ერთ-ერთი გარეუბნის სკოლა-ინტერნატის ცხოვრებაზე მოგვითხრობს. ინტერნატი, სადაც რომანის მოქმედება ვითარდება, თბილისში ნამდვილად არსებობდა და ახლაც არსებობს. იქ ნამდვილად ცხოვრობდნენ ბავშვები, და იმ სექსუალური თუ სხვა ტიპის ძალადობის შესახებ, რაც რომანშია აღწერილი, ავტორმა თავად ბავშვებისაგან შეიტყო.
რა არის ნაწარმოებში ნამდვილი და რა გამოგონილი? სად არის ზღვარი ტექსტში სინამდვილესა და წარმოსახულს შორის? – ნანა ექვთიმიშვილი შეეცდება, ამ კითხვებს უპასუხოს.
მომხსენებლის შესახებ
ნანა ექვთიმიშვილი ივანე ჯავახიშვილის სახელობის თბილისის სახელმწიფო უნივერსიტეტის ფილოსოფიის ფაკულტეტზე სწავლობდა. დაამთავრა გერმანიის კონრად ვოლფის სახელობის პოტსდამ-ბაბელსბერგის კინოაკადემია. მისი მოთხრობები პირველად დაიბეჭდა ჟურნალში „არილი“ 1999 წელს.
რამდენიმე მოკლემეტრაჟიან და სრულმეტრაჟიან ფილმზე მუშაობის შემდეგ, 2012 წელს, მან რეჟისორ სიმონ გროსთან ერთად გადაიღო ფილმი „გრძელი ნათელი დღეები“, რომელმაც მსოფლიოს წამყვან კინოფესტივალებზე არაერთი ჯილდო მოიპოვა, ხოლო მისი პირველი რომანი, „მსხლების მინდორი“, ილიას სახელმწიფო უნივერსიტეტის 2016 წლის ლიტერატურული კონკურსის გამარჯვებული გახდა და 10 000-ლარიანი პრემია მიიღო.
დრო: 24 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

თენგიზ ვერულავას „ჯანდაცვის პოლიტიკა“ - წიგნის პრეზენტაცია
2016-06-25 17:00
25 ივნისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ გაიმართება სახელმძღვანელოს – „ჯანდაცვის პოლიტიკა“ – პრეზენტაცია. სახელმძღვანელოს ავტორია ილიას სახელმწიფო უნივერსიტეტის პროფესორი, მედიცინის აკადემიური დოქტორი თენგიზ ვერულავა.
სახელმძღვანელომ გაიარა ორმაგი (ბრმა მეთოდით) რეცენზირება უცხოელ ექსპერტებთან. იგი განკუთვნილია ჯანდაცვის პოლიტიკის, ადმინისტრირებისა და ეკონომიკის სპეციალისტებისათვის, ასევე ჯანდაცვის საკითხებით დაინტერესებული ფართო საზოგადოებისთვის.
საქართველოში, აგერ უკვე ორ ათეულ წელზე მეტია, მიმდინარეობს ჯანდაცვის სისტემის ძირეული რეფორმირების პროცესი და ჩნდება მრავალი კითხვა, რომლებიც მნიშვნელოვანია ჯანდაცვის მუშაკებისათვის, სისტემის მენეჯერებისათვის და რომელთაც შეისწავლის ჯანდაცვის პოლიტიკა.
ცხადია, ქვეყნის ჯანდაცვის სისტემის წინაშე დასმული ამოცანების გადაწყვეტა შეუძლებელია კარგად განსწავლული კადრების გარეშე, რომელთა საფუძვლიანი მომზადება მწვავე პრობლემას წარმოადგენს. აღნიშნულის ერთ-ერთ მიზეზს ქართულ ენაზე საჭირო სასწავლო და მეთოდური ლიტერატურის აშკარა ნაკლებობა წარმოადგენს. წარმოდგენილი სახელმძღვანელოს უმთავრესი მიზანია ამ პრობლემის გადაწყვეტის ხელშეწყობა.
წიგნში განხილულია ჯანდაცვის პოლიტიკის ძირითადი საკითხები, ჯანდაცვის სისტემის ფუნქციები და მიზნები, ჯანდაცვის დაფინანსების მექანიზმები, სამედიცინო სერვისების ხელმისაწვდომობაზე მოქმედი ფინანსური და არაფინანსური ბარიერები, ჯანდაცვის დანახარჯები და მისი ზრდის შეკავების მექანიზმები, სამედიცინო მომსახურების ორგანიზაციული ფორმები (პირველადი ჯანდაცვა, ჰოსპიტალური მომსახურება, ხანგრძლივი სამედიცინო მომსახურება), დაავადებათა პრევენცია, სამედიცინო მომსახურების ხარისხი, ჯანმრთელობის სოციალური დაზღვევის, ბევერიჯის მოდელის, შერეული მოდელის, სამედიცინო შემნახველი ანაბრების სისტემების განვითარების თავისებურებები, საქართველოს ჯანდაცვის სისტემის რეფორმირების ეტაპები.
დრო: 25 ივნისი, 17:00 საათი
ადგილმდებარეობა: წიგნის სახლი „ლიგამუსი“, ილიას სახელმწიფო უნივერსიტეტი (ჭავჭავაძის გამზ. #32)
დასწრება თავისუფალია.

მაია მგელიაშვილის საჯარო ლექცია ქუჩაში მცხოვრები და მომუშავე ბავშვების პრობლემებისა და სოციალური ადვოკატირების შესახებ
2016-06-27 17:00
27 ივნისს, 17:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის ბავშვის განვითარების ინსტიტუტის ხელშეწყობით, გაიმართება საჯარო ლექცია და დისკუსია ქუჩაში მცხოვრები და მომუშავე ბავშვების პრობლემებისა და სოციალური ადვოკატირების შესახებ.
ლექციას გაუძღვება World Vision საქართველოს ბავშვთა დაცვის სერვისებისა და ადვოკატირების მენეჯერი, მაია მგელიაშვილი.
დრო: 27 ივნისი, 17:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

საჯარო ლექცია: ქცევის გამოყენებითი ანალიზი ყოველდღიურ ცხოვრებაში
2016-06-28 18:00
2016 წლის 28 ივნისს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, ილიაუნის ბავშვის განვითარების ინსტიტუტი გიწვევთ ტრადიციულ, თვის ბოლო სამშაბათის საჯარო ლექციაზე.
ლექციის თემაა: ქცევის გამოყენებითი ანალიზი ყოველდღიურ ცხოვრებაში.
განიხილება მაგალითები ყოველდღიური ცხოვრებიდან, იქნება ეს აუტიზმის სპექტრის დარღვევისას თერაპიული პროცესი თუ ფეხბურთის თამაში, ქცევის გამოყენებითი ანალიზის ჭრილში.
ლექციას გაუძღვებიან:
თინათინ ჭინჭარაული – ილიას სახელმწიფო უნივერსიტეტის ბავშვის განვითარების ინსტიტუტის დირექტორი, საბჭოს მიერ სერტიფიცირებული ქცევის ანალიტიკოსი (BCBA);
ანა ბარქაია – ბავშვის განვითარების ინსტიტუტის აუტიზმის ცენტრის კლინიკური დირექტორი, საბჭოს მიერ სერტიფიცირებული ქცევის ანალიტიკოსი (BCBA).
დრო: 28 ივნისი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

ილიაუნის სტუდენტების ჯაზ-კონცერტი
2016-06-29 19:00
29 ივნისს, ოთხშაბათს, 19:00 საათზე, ილიას სახელმწიფო უნივერსიტეტის თეატრის ფოიეში შედგება ჯაზის მიმართულების სტუდენტების საანგარიშო კონცერტი, რომელშიც მონაწილეობას მიიღებენ ილიაუნის ჯაზ-ვოკალისა და ჯაზ-საკრავების მოდულების სტუდენტები.
დრო: 29 ივნისი, 19:00 საათი
ადგილმდებარეობა: ილიაუნის თეატრის ფოიე (ჭავჭავაძის გამზ. #32)
დასწრება თავისუფალია.

რატი ამაღლობელის „სიტყვის სახელოსნო“: მყინვარწვერი ილია ჭავჭავაძის შემოქმედებაში
2016-06-29 19:00
29 ივნისს, ოთხშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: „მყინვარწვერი ილია ჭავჭავაძის შემოქმედებაში“.
მომხსენებელი განიხილავს შემდეგ თემებს: მყინვარის სამი ასპექტი და ილიას მიმართება მასთან: პიროვნულ-ინდივიდუალური („მგზავრის წერილები“), საზოგადოებრივ-ეროვნულ-სახელმწიფოებრივი („აჩრდილი“), მეტაფიზიკური („განდეგილი“); მყინვარწვერი გალაკტიონ ტაბიძესთან, კნუტ ჰამსუნთან, ადნრეი ბელისთან.
დრო: 29 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. №32), ილიას სახელმწიფო უნივერსიტეტი
დასწრება თავისუფალია.

სტუდენტური შეჯიბრი Red Bull Gravity Challenge
2016-06-30 13:00
30 ივნისს, 13:00 საათზე, ილიას სახელმწიფო უნივერსიტეტის F კორპუსის ეზოში გაიმართება სტუდენტური შეჯიბრი Red Bull Gravity Challenge. მონაწილე გუნდები შეეცდებიან, დაამარცხონ ნიუტონის კანონი და 12 მეტრისსიმაღლიდან კვერცხი ისე გადმოაგდონ, რომ მიწაზე უვნებლად დაეშვას.
გუნდების რეგისტრაცია: http://win.gs/gravity16
შეჯიბრის მიზანია ნიჭიერი და კრეატიული სტუდენტების აღმოჩენა, რომლებიც თავიანთ ორიგინალურობას და გამომგონებლობას კვერცხის საფრენი კონსტრუქციების შექმნით გამოავლენენ.
პროექტში მონაწილეობის მისაღებად სტუდენტებს ევალებათ, ჩამოაყალიბონ სამკაციანი გუნდი, მოიფიქრონ საფრენი კონსტრუქცია, რომლის მოცულობა არ უნდა აღემატებოდეს 5 კილოგრამს და 1 კუბურ მეტრს (1X1X1 მ),სადაც განათავსებენ კვერცხს ისე, რომ 12 მეტრის სიმაღლიდან გადმოგდებისას არ დაზიანდეს.
კონსტრუქციებში დაუშვებელია მექანიკური, ელექტრო, შუშის, ზეთის, ფეთქებადი და ქიმიური ნივთიერებების გამოყენება.
მონაწილე გუნდებს ჟიური შეაფასებს შემდეგი კრიტერიუმებით:

კვერცხი მიწაზე უვნებლად უნდა დაეშვას;
კვერცხი აუცილებლად უნდა შეეხოს მიწას;
კვერცხი უნდა დაეშვას წინასწარ განსაზღვრულ ადგილას;
გუნდის კრეატიულობა, საფრენი კონსტრუქციის, გაფრენის/დაშვების ორიგინალურობა.

ღია სემინარი: „თანამედროვე ენერგეტიკული გამოწვევები და ბიოსაწვავის განვითარება საქართველოში - ილიას სახელმწიფო უნივერსიტეტის ინიციატივა“
2016-06-30 16:00
30 ივნისს, ხუთშაბათს, 16:00 საათზე, ილიას სახელმწიფო უნივერსიტეტის B 202 აუდიტორიაში, გაიმართება ღია სემინარი: „თანამედროვე ენერგეტიკული გამოწვევები და ბიოსაწვავის განვითარება საქართველოში – ილიას სახელმწიფო უნივერსიტეტის ინიციატივა“.
სემინარი ჩატარდება ამერიკის შეერთებული შტატების საელჩოს მიერ დაფინანსებული პროექტის – „ბიოსაწვავის განვითარება საქართველოში – პროექტი ეკობუსი“ – ფარგლებში.
სემინარზე განხილული იქნება საქართველოს და რეგიონის აქტუალური ენერგეტიკული და ეკოლოგიური პრობლემების და გამოწვევების ფონზე ილიას სახელმწიფო უნივერსიტეტის ინიციატივა საქართველოში ალტერნატიული, განახლებადი, საკუთარი წარმოების ბიოსაწვავის განვითარების შესახებ.
სემინარზე მოწვეული არიან სამთავრობო სტრუქტურებისა და ბიზნესის, საერთაშორისო ორგანიზაციების, სამოქალაქო საზოგადოების, აკადემიური წრეების წარმომადგენლები და სტუდენტები.
მომხსენებლები: კახა ქარჩხაძე და არჩილ მაღალაშვილი.
სემინარის დღის წესრიგი იხილეთ თანდართულ ფაილში.
დრო: 30 ივნისი, 16:00 საათი
ადგილმდებარეობა: B 202 აუდიტორია (ჭავჭავაძის გამზ. #32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: ნინო ლორთქიფანიძის საჯარო ლექცია - სამკაული, რელიგია, სახელმწიფო
2016-06-30 19:00
30 ივნისს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ილიაუნის ლიტერატურული კლუბი გიწვევთ ნინო ლორთქიფანიძის (საქართველოს ეროვნული მუზეუმი) საჯარო ლექციაზე: „სამკაული, რელიგია, სახელმწიფო“.
ძველი ქვის ხანიდან მოყოლებული ახ. წ. III-IV საუკუნეებამდე ერთიანი და თვითმყოფადი სისტემის სახით ჩამოყალიბებული ქართული სამკაულის ფენომენი ნათელი მაგალითია იმისა, რომ სამკაულს, მოსართავის გარდა, მრავალმხრივი ფუნქციური დატვირთვა აქვს.
ლექციაზე განხილული იქნება საქართველოში აღმოჩენილი სამკაულის უძველესი ნიმუშები, რომლებიც ეპოქის რელიგიურ რწმენა-წარმოდგენებს ასახავს, ასევე – კოლხური და იბერიული ოქრომჭედლობის ნიმუშები, როგორც სახელმწიფოს ძლიერების გამოვლინება.
ნინო ლორთქიფანიძის წიგნი „ძველი ქართული სამკაული“ 2015 წელს გამოსცა „ქარჩხაძის გამომცემლობამ“ და მასში პირველადაა წარმოდგენილი ძველი ქართული სამკაულის განვითარების გზა ქვის ხანიდან ქრიასტიანობის შემოსვლამდე.
დრო: 30 ივნისი, 19:00 საათი
ადგილმდებარეობა: წიგნის სახლი „ლიგამუსი“ (ჭავჭავაძის გამზ. #32)
დასწრება თავისუფალია.

ილიაუნი 10 წლისაა - საერთაშორისო კონფერენცია: „ტრანზიციული კონსტიტუციონალიზმი: კონტექსტი და პერსპექტივა“
2016-07-01 10:00
1-ლ ივლისს, პარასკევს, 10:00 საათზე, ილიას სახელმწიფო უნივერსიტეტის სამართლის სკოლისა და მასთან არსებული კონსტიტუციური კვლევების ცენტრის ორგანიზებით, ღონისძიებების – ილიაუნი 10 წლისაა – ფარგლებში, გაიმართება საერთაშორისო კონფერენცია: „ტრანზიციული კონსტიტუციონალიზმი: კონტექსტი და პერსპექტივა“.

აკადემიურ ფორუმზე განხილულ იქნება არგენტინის, უკრაინის, ბელარუსის, პაკისტანის, სომხეთის, საქართველოსა და ევროკავშირის კონსტიტუციური ტრანზიციის გამოცდილება და დღეს არსებული საკონსტიტუციო გამოწვევები, გაანალიზდება ნასწავლი „გაკვეთილები“ და განიხილება სამომავლო პერსპექტივები.
კონფერენციის სამუშაო ენა: ქართული და ინგლისური (თარგმანი უზრუნველყოფილია)
დრო: 1-ლი ივლისი, 10:00 საათი
ადგილმდებარეობა: ილიას სახელმწიფო უნივერსიტეტის G 106 აუდიტორია (გ. წერეთლის ქ. #1)
დასწრება თავისუფალია.
კონფერენციის შესახებ დამატებითი ინფორმაცია იხილეთ თანდართულ დოკუმენტში.

ტრენინგი: მარკეტინგული კვლევა
2016-07-02 11:00
2 ივლისს, 11:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის მეწარმე კურსდამთავრებულთა ცენტრის წევრებისთვის ჩატარდება 4-საათიანი ტრენინგი: „მარკეტინგული კვლევა“.
ილიაუნის მეწარმე კურსდამთავრებულთა ცენტრი ფუნქციონირებს უნივერსიტეტში მიმდინარე ტემპუსის პროექტის – Entrepreneur Alumni Network – ფარგლებში.
დრო: 2 ივლისი, 11:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
ცენტრის წევრებისთვის დასწრება თავისუფალია.

ინტელექტუალური შეჯიბრი „ბიზნესმოაზროვნე 2016”
2016-07-03 16:00
2016 წლის 3 ივლისს, 16:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის ლიდერთა სკოლისა და მეწარმე კურსდამთავრებულთა ცენტრის ერთობლივი ორგანიზებით, გაიმართება ინტელექტუალური შეჯიბრი – „ბიზნესმოაზროვნე 2016“. შეჯიბრი სტუდენტურ გუნდებს შორის წარიმართება სამ ეტაპად, პროექტის – ”რა? სად? როდის?”- ფორმატით.
დრო: 3 ივლისი, 16:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი

საჯარო ლექცია: კორპორაციული სოციალური პასუხისმგებლობის თანამედროვე პრაქტიკა საქართველოში
2016-07-07 12:00
7 ივლისს, 12:00 საათზე, ილიას სახელმწიფო უნივერსიტეტის E 207 აუდიტორიაში, CSR კვირეულის ფარგლებში, გაიმართება საჯარო ლექცია თემაზე: „კორპორაციული სოციალური პასუხისმგებლობის თანამედროვე პრაქტიკა საქართველოში“. ლექციაზე განხილული იქნება კორპორაციული სოციალური პასუხისმგებლობის არსებული ქართული პრაქტიკა; გაიმართება დისკუსია აღნიშნული მიმართულებით არსებულ გამოწვევებსა და პერსპექტივებზე ჩვენს ქვეყანაში და განიხილება საქართველოს ადგილი საერთაშორისო პრაქტიკის და გლობალურ CSR რუკაზე.
ლექციას გაუძღვებიან და აუდიტორიის წინაშე სიტყვით გამოვლენ:

სალომე ზურაბიშვილი – არასამთავრობო ორგანიზაცია „სიდას“ CSR მენეჯერი და გაეროს „გლობალური შეთანხმების“ საქართველოს ქსელის საკონტაქტო პირი;
კახა მაღრაძე – „ჯეპრას“ უფროსი პარტნიორი და „კორპორაციული სოციალური პასუხისმგებლობის კლუბის“ გამგეობის წევრი;
გიორგი ბარკალაია – „ვითიბი ბანკის“ ვიცე-პრეზიდენტი;
რუსუდან კბილაშვილი – „ვისოლ ჯგუფის“ საზოგადოებასთან ურთიერთობისა და სოციალური პასუხისმგებლობის მენეჯერი და მარკეტინგის დირექტორის მოადგილე;
ნინო სურმავა – კომპანია „ნატახტარის“ საზოგადოებასთან ურთიერთობისა და ციფრული კომუნიკაციის მენეჯერი;
ხატია ალფაიძე – კომპანია „სუფთა სამყაროს“ მარკეტინგისა და საზოგადოებასთან ურთიერთობის მენეჯერი.

საჯარო ლექციის დღის წესრიგი იხილეთ თანდართულ ფაილში.
CSR კვირეულის განრიგი იხილეთ აქ.
დრო: 7 ივლისი, 12:00 საათი
ადგილმდებარეობა: E 207 აუდიტორია(ჩოლოყაშვილის გამზ. #3/5. ვაკის პარკის პირდაპირ), ილიას სახელმწიფო უნივერსიტეტი
დასწრება თავისუფალია.

მაგისტრანტთა სამეცნიერო კონფერენცია: „სახელმწიფო და საზოგადოება შუა საუკუნეებში“
2016-07-08 17:00
8 ივლისს, 17:00 საათზე, ილიას სახელმწიფო უნივერსიტეტის E207 აუდიტორიაში ჩატარდება შუა საუკუნეების კვლევების მიმართულების მაგისტრანტთა სამეცნიერო კონფერენცია: „სახელმწიფო და საზოგადოება შუა საუკუნეებში“.
კონფერენციის დღის წესრიგი:

ირაკლი ფერაძე (ილიას სახელმწიფო უნივერსიტეტი) – „პოლიტიკური ქორწინება გვიანშუასაუკუნეების საქართველოში“
გიორგი ჩუბინიძე (ილიას სახელმწიფო უნივერსიტეტი) – „ხატმბრძოლობა და ხატთაყვანისცემა შუა საუკუნეების ქართულ წყაროებში“
კონსტანტინე ბარამია (ილიას სახელმწიფო უნივერსიტეტი) – „შიომღვიმის მონასტრის ტრაპეზი XIII საუკუნეში“
ნიკა ხოფერია (ივანე ჯავახიშვილის სახელობის თბილის სახელმწიფო უნივერსიტეტი) – „რაინდული ტურნირები აღმოსავლეთში – ბიზანტია და ჯვაროსნული სამეფო-სამთავროები (XII-XV სს)“

13:00-14:00 საათი – შესვენება

ანა გუჯეჯიანი (ილიას სახელმწიფო უნივერსიტეტი) – „თვითმკვლელობა შუა საუკუნეების დასავლეთ ევროპაში”
ელენე გვერდელაშვილი (ილიას სახელმწიფო უნივერსიტეტი) – „მოხეტიალე მუსიკოსები შუა საუკუნეების დასავლეთ ევროპაში“
გიორგი მეჭურჭლიშვილი (ილიას სახელმწიფო უნივერსიტეტი) – „შავი ჭირის ეპიდემია და მისი შედეგები ინგლისისთვის”
არჩილ თაბუკაშვილი (ილიას სახელმწიფო უნივერსიტეტი) – „ციფრული მედიევისტიკა“

დრო: 8 ივლისი, 17:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5) ილიას სახელმწიფო უნივერსიტეტი

ილიაუნის ხალხური სიმღერის სტუდენტური გუნდის საანგარიშო კონცერტი
2016-07-10 18:00
10 ივლისს, 18:00 საათზე, ილიას სახელმწიფო უნივერსიტეტის E207 აუდიტორიაში, ილიაუნის ხალხური სიმღერის სტუდენტური გუნდი გამართავს მორიგ საანგარიშო კონცერტს, რომელსაც ტრადიციული სახე აქვს და ყოველი სემესტრის ბოლოს რეგულარულად იმართება. 10 ივლისის საანგარიშო კონცერტი რიგით მეცხრეა.
დრო: 10 ივლისი, 18:00 საათი
ადგილმდებარეობა: E207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი
დასწრება თავისუფალია.

სამეცნიერო კონფერენცია ილიაუნის სოციალური მეცნიერებების მიმართულების სტუდენტებისთვის
2016-07-11 11:00
2016 წლის 11 ივლისს, 11:00 საათზე, ილიას სახელმწიფო უნივერსიტეტის E 207 აუდიტორიაში ჩატარდება სამეცნიერო კონფერენცია, რომელშიც მონაწილეობის მიღება შეეძლებათ ილიას სახელმწიფო უნივერსიტეტის მეცნიერებათა და ხელოვნების ფაკულტეტის სოციალური მეცნიერებების მიმართულების საბაკალავრო (მე-3 და მე-4 წელი) და სამაგისტრო პროგრამების სტუდენტებს.
მიზანი
კონფერენციის მიზანია თანამედროვე საზოგადოებასა და აკადემიურ წრეებში აქტუალური საკითხების მეცნიერული ანალიზი, სტუდენტებსა და აკადემიურ პერსონალს შორის ცოდნის და გამოცდილების გაზიარება.
მონაწილეობის პირობები
სამეცნიერო კონფერენციაზე სტუდენტებმა უნდა წარადგინონ მათ მიერ მომზადებული სამეცნიერო ნაშრომი, კვლევითი პროექტი, საბაკალავრო თემა ან სამაგისტრო თემა. საკონფერენციო მოხსენებების თემატიკა შეზღუდული არ არის. თითოეული მოხსენების პრეზენტაციისათვის გათვალისწინებული იქნება 10 წუთი.
კონფერენციის ყველა მონაწილეს გადაეცემა სერტიფიკატი. საუკეთესო მოხსნებათა ავტორები დაჯილდოვდებიან სამახსოვრო პრიზებით.
კონფერენციაში მონაწილეობის მისაღებად სტუდენტებმა მოხსენების აბსტრაქტი (მაქსიმუმ 250 სიტყვა, სახელის, გვარის, ფაკულტეტისა და კურსის მითითებით) უნდა გაგზავნონ შემდეგ ელექტრონულ მისამართზე: sopiko.zviadadze@iliauni.edu.ge
აბსტრაქტის წარდგენის ბოლო ვადა: 29 ივნისი
მოხსენების შეფასების კრიტერიუმები
სტუდენტური მოხსენებები შეფასდება შემდეგი კრიტერიუმების მიხედვით:

დარგობრივი ცოდნა;
არგუმენტირებისა და ანალიტიკური მსჯელობის უნარი.

საკონტაქტო ინფორმაცია
ელფოსტა: sopiko.zviadadze@iliauni.edu.ge
კონფერენციის დრო: 11 ივლისი, 11:00 საათი
ადგილმდებარეობა: E 207 აუდიტორია (ჩოლოყაშვილის გამზ. #3/5), ილიას სახელმწიფო უნივერსიტეტი

საქართველოს დამოუკიდებლობის 25 წელი: მიღწევები და დაუსრულებელი პროექტები - კონფერენცია და კრებულის პრეზენტაცია
2016-07-12 11:00
12 ივლისს, 11:00 საათზე, ილიას სახელმწიფო უნივერსიტეტის E 207 აუდიტორიაში, ღონისძიებების – “ილიაუნი 10 წლისაა” – ფარგლებში გაიმართება კონფერენცია თემაზე: “საქართველოს დამოუკიდებლობის 25 წელი: მიღწევები და დაუსრულებელი პროექტები”. კონფერენციის ფარგლებში, შედგება ამავე სახელწოდების კრებულის პრეზენტაცია. კრებულში, რომელიც გამოიცა ილიას სახელმწიფო უნივერსიტეტისა და კონრად ადენაუერის ფონდის ერთობლივი ძალისხმევით, შესულია ილიას სახელმწიფო უნივერსიტეტის, თბილისის სახელმწიფო უნივერსიტეტის, ოქსფორდის უნივერსიტეტის, ბერლინის თავისუფალი უნივერსიტეტისა და უპსალას უნივერსიტეტის პროფესორთა სტატიები. ავტორები მოხსენებების ფორმატში თავად გააცნობენ აუდიტორიას საკუთარი ნაშრომების ძირითად მიგნებებს.
დაახლოებით მეოთხედი საუკუნის წინ საქართველომ დამოუკიდებლობა გამოაცხადა და დაიწყო სახელმწიფოს მშენებლობის რთული პროცესი. სასტარტო პოზიცია არახელსაყრელი იყო – სამოქალაქო ომების, პოლიტიკური და ეკონომიკური სისტემების მოშლის პირობებში ბევრს არ სჯეროდა საქართველოს სახელმწიფოს სიცოცხლისუნარიანობის. დღეს, ოცდახუთი წლის შემდეგ, საქართველო კვლავ დგას მრავალი გამოწვევის წინაშე. საბოლოო ჯამში, ბალანსი მაინც დადებითია: საქართველო დღეს არის შემდგარი სახელმწიფო საკმაოდ გამართული ინსტიტუტებით, აქტიური სამოქალაქო საზოგადოებით, ეკონომიკის ზრდითა და მჭიდრო საგარეო კავშირებით რიგ საერთაშორისო აქტორებთან, ევროკავშირისა და ნატოს ჩათვლით. როგორ იქნა მიღწეული პროგრესი და რა არის ჯერ კიდევ გასაკეთებელი? წინამდებარე გამოცემა ეძღვნება საქართველოს 25 წლის ისტორიას. იგი ეხება იმ ამოცანებს, რომლებიც საქართველოს სახელმწიფოს წინაშე იდგა დასაწყისში და, ასევე, განვლილ გზას დღემდე. კრებულში შესული ექვსი თავის ავტორი მიმოიხილავს, თუ როგორ გაუმკლავდა საქართველო ერის, სახელმწიფოსა და დემოკრატიის შენებას, ასევე, როგორც განვითარდა სამოქალაქო საზოგადოება და ეკონომიკა ქვეყანაში, როგორ იპოვა თავისი როლი და ადგილი საქართველომ ცივი ომის შემდგომ ახალ საერთაშორისო სისტემაში. მიუხედავად იმისა, რომ კრებული თავისი ფორმით ეფუძნება აკადემიურ კვლევას, იგი სასარგებლო საკითხავია ყველა დაინტერესებული პირისათვის.
კონფერენციის სრული პროგრამა იხილეთ თანდართულ ფაილში.
დრო: 12 ივლისი, 11:00 საათი
ადგილმდებარეობა: E 207 აუდიტორია (ქ. ჩოლოყაშვილის ქ. #3/5), ილიას სახელმწიფო უნივერსიტეტი

ილიაუნის განათლების სკოლის სამაგისტრო ნაშრომების საჯარო დაცვა
2016-07-13 10:00
13-14 ივლისს, 10:00 საათიდან, ილიას სახელმწიფო უნივერსიტეტში გაიმართება ამავე უნივერსიტეტის განათლების სკოლის საბაზო და საშუალო სკოლის საგნის/საგნობრივი ჯგუფის მასწავლებლის მომზადების, განათლების ადმინისტრირებისა და სპეციალური განათლების პროგრამების სამაგისტრო ნაშრომების საჯარო დაცვა.
სამაგისტრო ნაშრომების დაცვის პლენარული სესია გაიმართება 13 ივლისს, 10:00-დან 13:00 საათამდე ილიას სახელმწიფო უნივერსიტეტის G 106 აუდიტორიაში (გ. წერეთლის ქ. N1. ყოფილი ენციკლოპედიის შენობა)
სამაგისტრო ნაშრომების დაცვის სრული განრიგი იხილეთ თანდართულ ფაილში.

რატი ამაღლობელის „სიტყვის სახელოსნო“: ლოცვა პოეზიაში
2016-07-13 19:00
13 ივლისს, ოთხშაბათს, 19:00 საათზე, ილიას სახელმწიფო უნივერსიტეტის E207 აუდიტორიაში, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: „ლოცვა პოეზიაში“.
მომხსენებელი განიხილავს შემდეგ თემებს: ლოცვის არსი; ენა და აზროვნება; სიტყვები და საგნები, მათი ურთერთმიმართება; ადამიანი როგორც საგნების სახელმდებელი; „მამაო ჩვენოს“ სტრუქტურა; მაცხოვრის ლოცვა; „ავთანდილის ლოცვა და ანდერძი“; ილიას „ლოცვა“; გალაკტიონ ტაბიძის „მზეო თიბათვისა“; ანგელუს სილიზიელი და ტერენტი გრანელი.
დრო: 13 ივლისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

ილიაუნი 10 წლისაა - საერთაშორისო კონფერენცია: „შეზღუდული შესაძლებლობა, შესაძლებლობის საზღვრები, რის გაკეთება შეგვიძლია ჩვენ კრიზისში მყოფ და შეზღუდული შესაძლებლობის მქონე პირებთან თანამშრომლობის პროცესში
2016-07-15 10:00
15 ივლისს, პარასკევს, 10 საათზე, ილიას სახელმწიფო უნივერსიტეტის G106 აუდიტორიაში, ღონისძიებების – ილიაუნი 10 წლისაა – ფარგლებში, ჩატარდება საერთაშორისო კონფერენცია თემაზე: „შეზღუდული შესაძლებლობა, შესაძლებლობის საზღვრები, რის გაკეთება შეგვიძლია ჩვენ კრიზისში მყოფ და შეზღუდული შესაძლებლობის მქონე პირებთან თანამშრომლობის პროცესში“. კონფერენცია გაიმართება ილიას სახელმწიფო უნივერსიტეტის, საქართველოში ავადმყოფთა მომსახურე სასულიერო პირთა ორდენის (კამილიელების) ფილიალის და საქართველოს ჯგუფური ფსიქოთერაპიის ასოციაციის ერთობლივი ინიციატივით. კონფერენცია მიეძღვნება ილია სახელმწიფო უნივერსიტეტის მე-10 წლისთავს და კამილიელთა ინიციატივით გამართულ ფესტივალს. კონფერენციაზე მოხსენებებით წარდგებიან როგორც ქართველი, ისე უცხოელი სპეციალისტები.
დრო: 15 ივლისი, 10 საათი
ადგილმდებარეობა: G106 აუდიტორია (გ. წერეთლის ქ. #1) ილიას სახელმწიფო უნივერსიტეტი
დასწრება თავისუფალია.

უნიმარკეტი "მარიკარგადიქნება"
2016-07-16 14:00
ილიას სახელმწიფო უნივერსიტეტის ადამიანური რესურსების მართვის მენეჯერს, 32 წლის მარი ბურდულს დაუდგინდა ქოროიდალური მალიგნანტური მელანომა. მას სასწრაფოდ ესაჭიროება მკურნალობის კურსი ძვირადღირებული პრეპარატებით, რათა დაავადებამ პროგრესირება შეწყვიტოს. მარის სამი მცირეწლოვანი შვილი ჰყავს – ტყუპები ნიკა, გეგი და სანდრო.
16 ივლისს, ილიაუნის დაბადების დღეზე – ილიაუნის 10 წლისაა – ვგეგმავთ უნიმარკეტის #მარიკარგადიქნება ჩატარებას. შემოსული თანხა სრულად მოხმარდება მარის მკურნალობას.
უნიმარკეტში #მარიკარგადიქნება მონაწილეობის მიღება შეუძლია ნებისმიერ ადამიანს, რომელსაც სურვილი აქვს, დაგვეხმაროს მარის გამოჯანმრთელებაში. გასაყიდ ნივთებს გამოიტანენ როგორც ილიაუნის ლექტორები, ადმინისტრაცია და სტუდენტები, ასევე, სხვა დაინტერესებული ადამიანები.
იმისთვის, რომ სივრცე შესაბამისად მოეწყოს და სათანადოდ განისაზღვროს ყველას ადგილი საჭიროებების გათვალისწინებით, გთხოვთ, შეავსოთ მარტივი, რამდენიმეველიანი სარეგისტრაციო ფორმა.
რეგისტრაციის ბოლო ვადა: 12 ივლისი
ადგილმდებარეობა: ლისის ტბის მიმდებარე ტერიტორია (იხ. რუკა)
დრო: 16 ივლისი, 14:00-19:00 საათი
საკონტაქტო ინფორმაცია:
pr@iliauni.edu.ge

ილიაუნის დაბადების დღე ლისის ტბაზე
2016-07-16 14:00
ილიაუნი 10 წლის იუბილეს 16 ივლისს ლისის ტბაზე აღნიშნავს. გვეწვიეთ საინტერესო და მრავალფეროვან ღონისძიებაზე მეგობრებთან და ოჯახის წევრებთან ერთად.
14:00-14:15 გახსნა
14:15-18:30 შემეცნებით-გასართობი პროგრამა
14:15-15:15 ილიაუნის თეატრის სპექტაკლი ბავშვებისთვის
15:15-18:15 ანიმატორების პროგრამა ბავშვებისთვის
14:15-18:30 სახალისო ინჟინერია
14:15-18:30 სახალისო მეცნიერება
14:15-18:30 FabLab ზონა
14:15-18:30 GameLab ზონა
14:15-18:30 ასტროზონა (ტელესკოპები, გამოფენა)
14:15-18:30 სახალისო არქეოლოგია
14:00-18:00 უნიმარკეტი #მარიკარგადიქნება
15:30-16:30 რეზო კიკნაძე / კონსილია
16:30-17:30 „ლიგამუსის“ ზონა: საჯარო დისკუსია თემაზე: უნივერსიტეტის იდეა
17:30-18 :30 შოთა ადამაშვილი და WINDSHILD
19:00-20:00 კურსდამთავრებულთა გამოსაშვები ცერემონია
20:00-21:30 The BearFox
21:30-23:00 Green Room
ღონისძიებაზე დაგხვდებათ საპიკნიკე ზონა; საბავშვო ზონა, სადაც ანიმატორები იზრუნებენ თქვენი პატარების გართობაზე; ილიაუნის მკვლევრები და სტუდენტები სახალისო მეცნიერების ზონაში საინტერესო ექპერიმენტებს ჩაატარებენ; „ლიგამუსის“ ზონაში მოისმენთ საინტერესო მოხსენებებს; თამაშების ზონაში კი ჩაერთვებით სხვადასხვა ტიპის შეჯიბრებაში. დაბადების დღეზე გელით სასიამოვნო მუსიკა და განწყობა მთელი დღის განმავლობაში.
გელოდებით.
#ილიაუნი10წლისაა

ილიაუნი 10 წლისაა - ილიაუნის თეატრის საბავშვო სპექტაკლი
2016-07-16 14:00
16 ივლისს, 14:00 საათზე, ილიაუნის დაბადების დღეზე – ილიაუნის 10 წლისაა , ლისის ტბაზე, ღია ცის ქვეშ ილიაუნის თეატრი გამართავს საბავშვო სპექტაკლს – „ბაბუას გზავნილი“.
სპექტაკლი სკოლის მოსწავლე ბიჭზეა, ოთოზე, რომელსაც ყველაფერი ეზარება: წიგნის კითხვაც, საკუთარი ოთახის დალაგებაც… მხოლოდ კომპიუტერული თამაშები იზიდავს. ერთხელაც, ბიჭს ბაბუა ესიზმრება, შენზე გაბრაზებული ვარო, საყვედურობს და ზღაპრის პერსონაჟებს აცნობს – წითელქუდა, პეპი გრძელიწინდა, ალადინი და მგელიც კი სხვადასხვა ქვეყნის ზღაპრებიდან იმისთვის ჩამოვიდნენ, რომ ოთოს კითხვა შეაყვარონ.
ნანა კაკაბაძის პიესა რეჟისორმა რუსუდან კობიაშვილმა დადგა ილიაუნის თეატრალური ხელოვნების პროგრამის სტუდენტების მონაწილეობით.
დრო: 16 ივლისი, 14:00 საათი
ადგილმდებარეობა: ლისის ტბის მიმდებარე ტერიტორია (იხ. რუკა)

ილიაუნი 10 წლისაა - საჯარო დისკუსია თემაზე: უნივერსიტეტის იდეა
2016-07-16 16:30
16 ივლისს, 16:30-დან 17:30 საათამდე, ლისის ტბაზე, ილიაუნის დაბადების დღის ფარგლებში, გაიმართება საჯარო დისკუსია თემაზე: უნივერსიტეტის იდეა.
მოხსენებებით გამოვლენ ილიაუნის პროფესორები: ლევან გიგინეიშვილი, ნინო დობორჯგინიძე, გიგა ზედანია, ნოდარ ლადარია, გიორგი მაისურაძე, სერგო რატიანი, ნინო ფირცხალავა და ემზარ ჯგერენაია.
დრო: 16:30-17:30 საათი
ადგილმდებარეობა: ლისის ტბა (იხილეთ რუკა)
დასწრება თავისუფალია

ილიაუნის 2016 წლის ბაკალავრებისა და მაგისტრების გამოსაშვები ცერემონია
2016-07-16 19:00
16 ივლისს, 19:00 საათზე, გიწვევთ ილიას სახელმწიფო უნივერსიტეტის 2016 წლის ბაკალავრების და მაგისტრების გამოსაშვებ ცერემონიაზე. ცერემონია გაიმართება ლისის ტბის მიმდებარე ტერიტორიაზე ილიაუნის დაბადების დღის (იხ. დეტალური განრიგი) ფარგლებში.
ღონისძიებას გახსნის და სტუდენტებს უნივერსიტეტის დასრულებასა და ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი, გიგა ზედანია.
ტრადიციულად, წელსაც ჩავატარეთ კონკურსი და გამარჯვებული კურსდამთავრებული გამოსაშვებ ცერემონიაზე სიტყვით გამოვა.
ღონისძიების ოფიციალური ნაწილი კურსდამთავრებულებისთვის ყველაზე დასამახსოვრებელი რიტუალით – ქუდების ცაში აყრით დასრულდება, შემდეგ კი გაიმართება კონცერტი, რომელშიც მონაწილეობას მიიღებენ ჯგუფები:The BearFox და Green Room.
დრო: 16 ივლისი, 19:00 საათი
ადგილმდებარეობა: ლისის ტბა (იხილეთ რუკა)

მეორე დიალოგი სოკრატეს მეთოდით: მედიის თავისუფლება და „რუსთავი 2“-ის სასამართლო პროცესი
2016-07-18 19:00
2016 წლის 18 ივლისს, 19:00 საათზე, ღიას ცის ქვეშ, პარკში „მზიური“, ილიას სახელმწიფო უნივერსიტეტის სამართლის სკოლის ადამიანის უფლებათა მიმართულება, აღმოსავლეთ-დასავლეთის მართვის ინსტიტუტის პროგრამასთან – „კანონის უზენაესობის მხარდაჭერა საქართველოში“ (PROLoG) – თანამშრომლობით, მართავს მეორე დიალოგს სოკრატეს მეთოდით: „მედიის თავისუფლება და „რუსთავი 2-ის“ სასამართლო პროცესი“.
დიალოგში მონაწილეობას მიიღებენ ქიბარ ხალვაშის ადვოკატი პაატა სალია, საქართველოს ახალგაზრდა იურისტთა ასოციაციის საკონსტიტუციო სამართალწარმოების იურისტი გიორგი გოცირიძე და ილიას სახელმწიფო უნივერსიტეტის სამართლის სკოლის სტუდენტები.
პირველი დიალოგი გაიმართა „რუსთვი2“-ის გენერალური დირექტორის, ნიკა გვარამიასა და ადვოკატ დიმიტრი საძაგლიშვილის მონაწილეობით.
დიალოგის მიზანია არა მხოლოდ „რუსთავი 2“-ის საქმის სამართლებრივი განხილვა, არამედ იმ სერიოზული გავლენის შეფასება, რაც ამ დავას აქვს მედიის თავისუფლებაზე საქართველოში.
დიალოგს გაუძღვება ილიას სახელმწიფო უნივერსიტეტის სამართლის სკოლის ასოცირებული პროფესორი, ადამიანის უფლებათა მიმართულების ხელმძღვანელი თამარ გურჩიანი.
რა არის დიალოგი სოკრატეს მეთოდით
დიალოგი სოკრატეს მეთოდით სამართლის სწავლების ცნობილი მეთოდია. ტრადიციული სწავლების გამოცდილებისგან განსხვავებით, დიალოგში ყველა მხარე მონაწილეობს და სტუდენტები კითხვებს უსვამენ როგორც მასწავლებლებს, ასევე ერთმანეთს. სოკრატისეული დიალოგის მეთოდი ეფუძნება იმ დაშვებას, რომ აზროვნება წინ მიჰყავს კითხვებს და არა პასუხებს. სწორედ კითხვები გვაიძულებს, დავინახოთ საკითხების სიღრმე და კომპლექსურობა და შესაბამისად, გვეხმარება სრულფასოვანი დასკვნების გამოტანაში. არსებობს სოკრატისეული დიალოგის სხვადასხვა ტიპი. კრიტიკული აზროვნების მეთოდის მეშვეობით დასმული კითხვები ამოწმებს მონაწილეთა ღირებულებებს, პრინციპებს და რწმენის საფუძვლებს და ქმნის ე.წ. „პროდუქტიულ დისკომფორტს.“ კრიტიკული აზროვნების მეთოდით დიალოგი გვეხმარება იმ ადამიანური კონტექსტის ანალიზში, რომელშიც აზრები წარმოიშობა და, შესაბამისად, გამოიყენება არა მხოლოდ ფაქტების დასადგენად, არამედ საკითხის სირთულის, კომპლექსურობისა და გაურკვევლობის გამოსავლენად.
ღონისძიების სრული განრიგი იხილეთ თანდართულ ფაილში.
დრო: 18 ივლისი, 19:00 საათი
ადგილმდებარეობა: პარკი „მზიური“
დასწრება თავისუფალია.

რატი ამაღლობელის „სიტყვის სახელოსნო“: პოეზია და ანგელოსების სამყარო
2016-07-20 19:00
20 ივლისს, ოთხშაბათს, 19:00 საათზე, ილიას სახელმწიფო უნივერსიტეტის E207 აუდიტორიაში, შეხვედრების ციკლის – პოეზია და რეციტაცია – ფარგლებში, პოეტი რატი ამაღლობელი წაიკითხავს საჯარო ლექციას: „პოეზია და ანგელოსების სამყარო“.
მომხსენებელი განიხილავს შემდეგ თემებს: ძველი ბერძენი მუზები; პოეტური ინსპირაციების მოზაიკა; ინსპირაცია და შინაგანი სმენა; ანგელოსები და მათი იერარქიები დიონისე არეოპეგელის მიხედვით; ანგელოსებრივი და პოეტური; ანგელოსები რუსთაველთან, გალაკტიონთან, რილკესთან, პუშკინთან, ბლეიკთან.
დრო: 20 ივლისი, 19:00 საათი
ადგილმდებარეობა: E207 აუდიტორია (ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.

პროფესორ ჯორჯ ჯეფერსონის საჯარო ლექცია განათლების თემაზე
2016-07-26 11:00
26 ივლისს, 11:00 საათზე, ილიას სახელმწიფო უნივერსიტეტის G106 აუდიტორიაში ჩრდილოეთ ტეხასის უნივერსიტეტის (აშშ) პროფესორი და მწვრთნელი განათლების მიმართულებით, ჯორჯ ჯეფერსონი, წაიკითხავს საჯარო ლექციას განათლების თემაზე, კერძოდ, ლექცია შეეხება ისეთ აქტუალურ საკითხებს, როგორებიცაა: სწავლების ფილოსოფია, ეფექტური პრეზენტაცია, სტუდენტების შეფასება და აკადემიური პერსონალის თვითშეფასება, შედეგზე ორიენტირებული სწავლება, სკოლების ეფექტიანობის შეფასება და სხვ. საჯარო ლექცია ჩატარდება მასტერკლასების სერიის ფარგლებში, რომელსაც პროფესორი ჯორჯ ჯეფერსონი მართავს საქართველოს სხვადასხვა უნივერსიტეტში და რომელიც მიზნად ისახავს განათლების მიმართულების პროფესორების, სამაგისტრო და სადოქტორო საფეხურის სტუდენტების პროფესიულ განვითარებას.
პროფესორი ჯორჯ ჯეფერსონის შესახებ დეტალურად იხილეთ თანდართულ ფაილში.
დრო: 26 ივლისი, 11:00 საათი
ადგილმდებარეობა: G106 აუდიტორია (გ. წერეთლის ქ. #1), ილიას სახელმწიფო უნივერსიტეტი
დასწრება თავისუფალია.
